2025-2026-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури

11 класс

Ыйтусем

Олимпиада ирттермелли вăхăт – 150 минут

Кашни ыйтăва тĕрĕс хуравласан чи нумаййи 74 балл пухма пулать

1. Ваттисен сăмахĕсемпе сăнавсене тĕрĕс вырнаçтарăр. Хăшĕ ваттисен сăмахĕ, хăшĕ сăнав? Хуравне виççĕмĕш юпана çырăр*.* Тĕрĕс хуравшăн – 12 балл.

|  |  |  |
| --- | --- | --- |
| Кирек мĕнле ĕç те | ир вăранать. |  |
| Çур вăрăм килсен | ĕç ăнмасть. |  |
| Йытă юр çине выртсан | ăстаран хăрать. |  |
| Ватти ăс памасăр | сивĕтет. |  |
| Ĕçчен çыннăн автанĕ те | кĕр кĕске килет теççĕ. |  |

2. Фразеологизмсене пĕрешкел пĕлтерĕшлĕ пулнине кура тĕрĕс вырнаçтарăр.Тĕрĕс тупнăшăн – 5 балл.

|  |  |
| --- | --- |
| Хуп турттар. | Темле ĕç пулсан та юрать. |
| Чĕлхе çĕтет. | Харлаттарса çывăр. |
| Вăкăр пек ĕçле. | Вăтаннипе е хăранипе калаçма йывăрланать. |
| Ик алла пĕр ĕç. | Тĕрлĕ тĕссем нумай пирки куç курмасть. |
| Куç саланса каять. | Питĕ вăйлăн, тăрăшса ĕçле. |

3. *а*) *Çак конкурса тăратнă 1 текстра 150 сăмахран ытла пулмалла мар. ă) ХХ ĕмĕр пуçламăшĕнчи литература.* Хисеп ячĕсене сăмахпа çырăр. Тĕрĕс хуравшăн – 6 балл.

4. *Савнине питĕ çывăхран хире-хирĕçех курсан унăн кулса тăракан куçĕсемпе тĕл пулсан Валентин хăйĕн ăшĕнче питĕ пысăк ырă туйăм çепĕç туйăмпа виçесĕр савăнăç капланса çĕкленнине сисрĕ.* Кирлĕ çĕрте чарăну палли лартăр. Тулли хуравшăн – 5 балл.

5. *Патăрьел, Етĕрне, Канаш, Сĕнтĕрвăрри, Елчĕк.* Панă сăмахсен сасă тата сас паллисен шутне çырса парăр.Ку район ячĕсем хăш республикăна кĕреççĕ.Тулли хуравшăн – 7 балл.

6. Константин Ивановăн «Нарспи» поэминчи сăвă йĕркисене тĕрĕс вĕçлĕр. Тĕрĕс хуравшăн – 8 балл. Хĕвел тухать, (улăхать , хăпарать) Çÿллĕ тусем (хушшине, тăррине), Хăй çутипе (çутатать, ăшăтать) Таçти-таçти (çĕрсене, хирсене).

7. Мĕн вăл *Шурă сăвă*? Тĕрĕс хуравшăн – 5 балл.

8. *«Кам … кĕнекине алла илет, вăл чăн-чăн поэзи пылакне тутанса пăхать…»(А.Талвир).*  Сăмах кам çинчен пырать? Паллă çыравçă хушамачĕпе ятне, ашшĕ ятне тĕрĕс çырăр. Вăл ăçта çуралнă? Тулли хуравшăн – 8 балл.

9. Чăваш халăх писателĕ ятне чи малтан кам тивĕçнĕ? Писатель çырнă мĕнле хайлавсене пĕлетĕр? Тĕрĕс хуравшăн – 8 балл.

10. *«Пирĕн йăхри паллă çынсем»* ятлă хайлав çырăр. Тулли хуравшăн – 10 балл.