2025-2026-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури

9 класс

Ыйтусем

Олимпиада ирттермелли вăхăт – 150 минут

Кашни ыйтăва тĕрĕс хуравласан чи нумаййи 70 балл пухма пулать

1. Ваттисен сăмахĕсене тĕрĕс вырнаçтарăр. Вĕçен кайăк ячĕсене вырăсла куçарса виççĕмĕш юпана çырăр. Тĕрĕс хуравшăн – 12 балл.

|  |  |  |
| --- | --- | --- |
| Хурчăка çук чухне | айванăн ăсĕ тăрă. |  |
| Текерлĕк шыв тесе йĕрет, | çерçи те паттăр. |  |
| Тăрнан – çулĕ тăрă, | тăри кун пĕтерет. |  |
| Шăпчăк юрринчен паллă, | хăй ишме те пĕлмест. |  |
| Кăсăя кун пуçлать, | ыр çын ĕçĕнчен паллă. |  |

2. Фразеологизмсене пĕрешкел пĕлтерĕшлĕ пулнине кура тĕрĕс вырнаçтарăр. Тĕрĕс тупнăшăн – 5 балл.

|  |  |
| --- | --- |
| Çутта кăлар. | Çав тери начарланса кайнă. |
| Хăлхана тăрат. | Ĕçне тумасăрах тупăшĕ çинчен ан калаç. |
| Тÿр пилĕк. | Малалла мĕнле пурăнмаллине вĕрент. |
| Туман тихан пилĕкне ан хуç. | Кахал, наян çын. |
| Тирĕпе шăмми анчах. | Тимлĕ итлеме тытăн. |

3. *а*) *ХIХ ĕмĕр вĕçĕнчи чăваш литератури. ă) Чăваш сартăшне 7 ĕмĕр таптаса тăнă.* Хисеп ячĕсене сăмахпа çырăр. Кашни сăмахшăн – 2 балл. Пĕтĕмпе – 4 балл.

*4.Старик турткаланса йĕрекен тĕреклĕ каччă çине пăхса тăраймарĕ чунĕ тÿсеймерĕ пулас куçлăхне сăмси çине антарса лартрĕ те мăшлатса нăшăкласа аяккалла пăрăнчĕ пĕр сăмах хушмасăр пÿрте кĕрсе кайрĕ алăкне хупмарĕ.* Кирлĕ çĕрте чарăну палли лартăр. Тулли хуравшăн – 6 балл.

5. 4-мĕш предложенирен евĕрлев сăмахĕнчен пулнă сăмахсене çырса илĕр. Тĕрĕс хуравшăн – 4 балл.

6. Константин Ивановăн «Нарспи» поэминчи сăвă йĕркисене тĕрĕс вĕçлĕр. Тĕрĕс хуравшăн – 8 балл. Пуш уйăхĕн (вĕçĕнче, варринче) Хĕвел пăхрĕ (савăнса, ăшăтса); Силпи чăваш (салинче, ялĕнче) Юр ирĕлчĕ (хурланса, васкаса).

7. Мĕн вăл *легенда*? Тĕрĕс хуравшăн – 5 балл.

8. *«14 çул пурăннă Китайра Иакинф архимандрит».* Сăмах кам çинчен пырать? Паллă çыннăн хушамачĕпе ятне, ашшĕ ятне тĕрĕс çырăр. Вăл ăçта çуралнă? Тулли хуравшăн – 8 балл.

9. Чăваш халăх поэчĕ ятне чи малтан кам тивĕçнĕ? Поэт çырнă мĕнле хайлавсене пĕлетĕр? Тĕрĕс хуравшăн – 8 балл.

10. *«Пирĕн йăхри паллă çынсем»* ятлă хайлав çырăр. Тулли хуравшăн – 10 балл.